Snarøya-ulykken

Snarøya-ulykken var den første flyulykken som rammet norsk sivil luftfart etter andre verdenskrig. Det var et fly tilhørende Det Norske Luftfartselskap (DNL) som styrtet på Snarøya den 22. mai 1946, rett etter at det hadde tatt av fra flyplassen på Fornebu på vei mot Stockholm. 10 passasjerer og besetningen på tre omkom.

Flyet var en Junkers Ju 52/3M, med kjennetegnet LN-LAB, og hadde vært Josef Terbovens privatfly før det ble overtatt av DNL.«Snarøya-ulykken» Ulykken skjedde bare halvannen måned etter at DNL hadde startet ruteflyvning etter krigen. Blant de omkomne var den kjente motstandsmannen og forfatteren Ronald Fangen og den svenske kunstmaleren Isaac Grünewald. Bare én person overlevde ulykken, den norske ingeniøren Hans Theodor Kiær. 

Ingen på bakken ble skadet. Inne i flyet slo en flamme fra eksplosjonen opp gjennom kabinen og forkullet alt levende til ukjennelighet. De norske vennene som hadde vinket ekteparet Grünewald av sted, stod lamslåtte tilbake på Fornebu.Hans Bendix: Passiar på parnasset (s. 87), Cappelen, 196

På adressen Halden Terrasse 10 der flyet falt,<ref>[https://asn.flightsafety.org/asndb/337309 Ulykkesflyet, flightsafety.org]</ref> lå ett og tre år gamle Mette og Berit og sov, mens deres mormor Ragna Øverli oppholdt seg i første etasje.«Flyet krasjlandet i annen etasje», budstikka.no (bak betalingsmur) Dagen etter katastrofen meldte Haugaland Arbeiderblad'' at mormoren stod på kjøkkenet i ferd med å henge opp tøy, da hun så ut vinduet og fikk øye på et fly i svært lav høyde. I neste øyeblikk kom det voldsomme braket, og huset ristet. Barna var i andre etasje, den eldste bare et par meter fra der flyet gikk gjennom gulvet. Mormoren fikk reddet ut begge fra det brennende huset. Hun mente å huske tre eksplosjoner, én før flyet falt ned og to etter nedslaget, etterfulgt av en rekke eksplosjoner.«Snarøya-ulykken»

Ulykkesårsak
Flyet hadde nettopp tatt av fra Fornebu, og under stigningen mistet motor nummer én kraften. Flygerne forsøkte å returnere til flyplassen, men flyet mistet høyde, kolliderte med tretoppene og falt ned i en hage og et hus på adressen Halden Terrasse 10 på Snarøya.Ulykkesflyet, ''flightsafety.org

Se også
 Katastrofer og store ulykker i Norge.

Referanser

 Eksterne lenker 
 Aviation-safety.net – Ulykkesinformasjon om DNL Ju-52 LN-LAB.

Kategori:Flyulykker i Norge
Kategori:Flyulykker i 1946
Kategori:Ulykker og hendelser med Junkers Ju 52